[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Tarbijahinnaindeks oli juulis juuniga vo\u0303rreldes languses"}, {"text_idx": "#000004", "text": "Eesti tarbijahinnaindeks langes juulis vo\u0303rreldes juuniga 0,6 protsenti, kuid to\u0303usis eelmise aasta juuliga vo\u0303rreldes siiski 6,4 protsenti, teatas statistikaamet."}, {"text_idx": "#000005", "text": "Viimati oli tarbijahinnaindeksi muutus vo\u0303rreldes eelmise aasta sama kuuga va\u0308iksem kui 6,4 protsenti 2021. aasta augustis, mil see oli 5,0 protsenti."}, {"text_idx": "#000006", "text": "Mulluse juuliga vo\u0303rreldes olid kaubad juulis 8,1 protsenti ja teenused 3,1 protsenti kallimad."}, {"text_idx": "#000007", "text": "Statistikaameti tiimijuhi Viktoria Trasanovi so\u0303nul mo\u0303jutas juulis tarbijahinnaindeksit eelmise juuliga vo\u0303rreldes enim toidu ja mittealkohoolsete jookide kallinemine, mis andis koguto\u0303usust u\u0308le poole."}, {"text_idx": "#000008", "text": "Mo\u0308o\u0308dunud aasta juuliga vo\u0303rreldes on suhkur kallinenud 59,3 protsenti, kakao 38,7 protsenti, va\u0308rske puuvili ja marjad 34,8 protsenti, kastmed 33,0 protsenti ning kondiitritooted 28,3 protsenti. Muud o\u0303lid odavnesid 15,6 protsenti ja va\u0308rske kala 14,9 protsenti."}, {"text_idx": "#000009", "text": "\"Vastupidises suunas mo\u0303jutas indeksi muutust mulluse juuliga vo\u0303rreldes enam mootoriku\u0308tuse hinnalangus \u2013 bensiin oli 16,4 protsenti ja diisliku\u0308tus 23,4 protsenti odavam. Gaasi hind on langenud 66,8 protsenti,\" lisas Trasanov."}, {"text_idx": "#000011", "text": "Juuniga vo\u0303rreldes mo\u0303jutasid tarbijahinnaindeksit enim eluasemega seotud hinnamuutused, mis andsid kogulangusest u\u0308le 60 protsendi, peamiselt soojusenergia (5,6 protsenti) ja gaasi (22,1 protsenti) hinnalanguse to\u0303ttu."}, {"text_idx": "#000012", "text": "Eesti Pank: inflatsiooni aeglustumine ja\u0308tkub"}, {"text_idx": "#000013", "text": "Eesti Panga o\u0308konomist Sulev Pert u\u0308tles juuli hinnamuutusi hinnates, et kauaoodatud toidukorvi odavnemine oli ulatuslik. \"Toidutoormete hinnad on kahanenud juba aasta algusest saati, kuid edasist hooajalist hinnalangust vo\u0303ib hakata pidurdama ka\u0308esoleva aasta kehv saak. Viljakasvuks ebasoodsa ilma to\u0303ttu on puu- ja ko\u0308o\u0308giviljade hinnakasv pu\u0308sinud ta\u0308navu ebatavaliselt kiire,\" lisas ta siiski."}, {"text_idx": "#000014", "text": "Hinnakasvu aeglustumisele on Perdi so\u0303nul viimasel ajal kaasa aidanud ka kestvuskaupade odavnemine, mida soodustavad nii toormete hinnalangus kui ka euro tugevnev vahetuskurss. Euro vahetuskurss dollari suhtes on kasvanud alates eelmise aasta septembrist rohkem kui 10 protsenti ja see on muutnud odavamaks eelko\u0303ige imporditava elektroonika."}, {"text_idx": "#000015", "text": "Teenuste hulgas oli suure mo\u0303juga u\u0308u\u0308rihindade langus, mis ulatus juulis aastavo\u0303rdluses 3,7 protsendini. See peegeldab madalseisu kinnisvarasegmendis, u\u0308tles Pert."}, {"text_idx": "#000016", "text": "Samas on Eestis kiirenenud nii puhkusereiside kui ka majutusteenuste hinnato\u0303us."}, {"text_idx": "#000018", "text": "2023. aasta keskmine hinnakasv ulatub u\u0308heksa protsendi la\u0308hedusse ning hinnato\u0303usu kiirus aeglustub aasta lo\u0303puks eeldatavasti viie protsendi juurde, ma\u0308rkis keskpank."}, {"text_idx": "#000019", "text": "Swedbank: Balti riigid ei juhi enam euroala hinnato\u0303usu edetabelit"}, {"text_idx": "#000020", "text": "Swedbanki vanemo\u0308konomist Liis Elmik juhtis ta\u0308helepanu sellele, et Balti riigid ei juhi enam euroala hinnato\u0303usu edetabelit. Aastaga to\u0303usid juulis kuue protsendi vo\u0303rra hinnad ka Saksamaal ja Itaalias, kus ostukorv on seni kallinenud ku\u0308ll ma\u0308rksa va\u0308hem kui Baltikumis."}, {"text_idx": "#000021", "text": "Energia hinnad alanesid Eestis juulis ta\u0308nu gaasi, elektri ja ku\u0308tte hinna langusele. Mootoriku\u0308tuste hinnad pu\u0308sisid juulis mitmendat kuud ja\u0308rjest samal tasemel. Juuli lo\u0303pust alates on tanklaketid aga taas hindu to\u0303stnud, ma\u0308rkis Elmik."}, {"text_idx": "#000022", "text": "\"Toidutoorme hinna langus on tasapisi poodidesse jo\u0303udmas. Toidu hinnad on viimastel kuudel va\u0308henenud ka naaberriikides. Teistest riikidest enam on toit odavnenud Soomes ja Rootsis,\" u\u0308tles Elmik."}, {"text_idx": "#000023", "text": "Palgakasv u\u0308letab taas hindade to\u0303usu. Hinnarallieelse ostujo\u0303u tasemeni jo\u0303uab keskmine netopalk aga alles 2025. aasta algul, to\u0303des Elmik."}, {"text_idx": "#000024", "text": "Swedbanki hinnangul to\u0303usevad hinnad 2023. aasta kokkuvo\u0303ttes 10 protsendi vo\u0303rra. Ko\u0303ige rohkem mo\u0303jutab hinnato\u0303usu toit. Viimase pooleteise aasta jooksul on toit kallinenud ligi 40 protsendi vo\u0303rra."}, {"text_idx": "#000025", "text": "Aasta lo\u0303pus kergitavad hindu plaanitavad maksuto\u0303usud, mis ku\u0308ll jo\u0303ustuvad alles ja\u0308rgmisel aastal."}, {"text_idx": "#000026", "text": "Rain Palmiste: u\u0308he vo\u0303i mo\u0303ne toote hinnahu\u0308steeriaga ei tasu kaasa minna"}, {"text_idx": "#000027", "text": "Kaupo Meiel: meenutusi hea teeninduse maalt"}, {"text_idx": "#000028", "text": "La\u0308ti aastainflatsioon alanes juulis 6,4 protsendile"}, {"text_idx": "#000029", "text": "Juuli toidupoes: ko\u0303ige enam kallinesid porgand ja sibul"}, {"text_idx": "#000030", "text": "Tarbijahinnaindeks ja\u0308i mais aprilliga samale tasemele"}, {"text_idx": "#000031", "text": "Statistikaamet: tarbijahinnaindeks kasvas aastaga u\u0308le 15 protsendi"}, {"text_idx": "#000033", "text": "Ma\u0308gi kergejo\u0303ustiku populariseerimisest: sportlaste lood on tohutult erilised"}, {"text_idx": "#000035", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000036", "text": "HC Panter ei pa\u0308a\u0308senud eurosarja alagrupist edasi"}, {"text_idx": "#000037", "text": "Na\u0308dala algus on va\u0308hese pilvisusega ja sajuta"}, {"text_idx": "#000039", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000041", "text": "Venekeelsete \"Pehmete ja karvaste\" uued osad su\u0308nnivad Eestis"}, {"text_idx": "#000042", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000043", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000047", "text": "Rootsis sai ulatuslikus teevaringus mitu inimest kannatada"}, {"text_idx": "#000048", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000049", "text": "Automaks tuleb esialgsest versioonist omanikule kulukam"}, {"text_idx": "#000051", "text": "Kosovos ja\u0308tkub politseiniku tapmise ja\u0308rel lahing"}, {"text_idx": "#000052", "text": "Su\u0308gise algusega tulevad jahedamad ilmad"}, {"text_idx": "#000053", "text": "Lu\u0308hikoonuliste koerato\u0303ugude abitus teeb nad inimesele armsaks"}, {"text_idx": "#000054", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000056", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000059", "text": "Laura Kalle: teater ei peaks ainult paitama"}, {"text_idx": "#000062", "text": "Eesti piiril ei ole massilist ebaseaduslikku ra\u0308ndesurvet"}, {"text_idx": "#000063", "text": "U\u0308u\u0308rimajaga spetsialiste meelitada lootnud Narva loobus maja ehitamisest"}, {"text_idx": "#000064", "text": "Tori hobusekasvandus mu\u0308u\u0308s teist aastat na\u0308itusmu\u0308u\u0308gil hobuseid"}, {"text_idx": "#000067", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000068", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]